open-index/open-wikipedia-markdown huggingface dataset:
Christus en Satan

thumb|180px|Die eerste bladsy van *Christus en Satan* in die MS Junius 11.

***Christus en Satan*** (Engels: *Christ and Satan*) is 'n Oudengelse godsdienstige gedig deur 'n onbekende skrywer wat uit 729 reëls van stafrym bestaan. Dit maak deel uit van die Juniusmanuskrip.

## Juniusmanuskrip
Die gedig kom voor in 'n kodeks van Oudengelse Bybelse digkuns wat die Juniusmanuskrip genoem word. Die manuskrip bestaan uit twee dele, wat Boek I en Boek II genoem word en bevat verskeie illustrasies. Boek I bevat die gedigte *Genesis A*, *Genesis B*, *Eksodus* en *Daniël*, terwyl Boek II net *Christus en Satan* bevat.

## Outeurskap
Die Nederlands-Engelse filoloog Franciscus Junius was die eerste persoon wat aan Cædmon, die 7de-eeuse Angel-Saksiese godsdiensdigter, die krediet gegee het as die skrywer van die manuskrip. Ander het ook die ooreenkoms met Cædmon se werk bespeur. Die meeste geleerdes glo egter nou verskeie skrywers het die manuskrip geskryf. Verder is Boek I deur dieselfde skriba oorgeskryf, terwyl Boek II (wat net uit *Christus en Satan* bestaan) deur drie verskillende skribas "met ronder handskrifte" oorgeskryf is.

## Struktuur en opsomming
Anders as die gedigte in Boek I, wat op Ou Testamentiese temas berus, omvat *Christus en Satan* die hele Bybelse geskiedenis en verbind dit die Ou en Nuwe Testament. Dit sit verskeie konflikte tussen Christus en Satan uiteen.

## Ontleding en invloed
Weens die verskeidenheid onderwerpe in die teks debatteer geleerdes oor wat die hooftemas is. Van die temas wat genoem word, is 1) Satan as 'n karakter; 2) Die mag van Christus en Satan (Christus vs. Satan: die stryd om mag) en 3) 'n Soeke na die self en identiteit van Christus en Satan (Christus vs. Satan: die stryd om die self).

Die gedigte van die Juniusmanuskrip, veral *Christus en Satan*, kan beskou word as 'n voorloper tot John Milton se 17de-eeuse epiese gedig *Paradise Lost*.  Daar is al voorgestel die gedigte van die manuskrip het as invloed gedien vir Milton se gesig, maar daar is nie genoeg bewyse vir so 'n bewering nie.

## Verwysings
## Bronne
*Dendle, P.J. *Satan Unbound: the Devil in Old English Narrative*.
*Sleeth, Charles R. *Studies in Christ and Satan*. Toronto Press, 1982.
*Wehlau, Ruth. "The Power of Knowledge and the Location of the Reader in *Christ and Satan*." *JEGP* 97 (1998): 1-12.
*Orchard, A.P.M.  “Christ and Satan.” *Medieval England: An Encyclopedia*, ed. Paul E. Szarmach, M. Teresa Tavormina, Joel T. Rosenthal.  New York: Garland Pub., 1998. 181.
*Rumble, Alexander R.  “Junius Manuscript.” *Medieval England: An Encyclopedia*, ed. Paul E. Szarmach, M. Teresa Tavormina, Joel T. Rosenthal. New York: Garland Pub., 1998. 385-6.
*Scragg, Donald. "Christ and Satan." *The Blackwell Encyclopedia of Anglo-Saxon England*, ed. Michael Lapidge. Oxford: Blackwell Pub., 1999. 105.

## Skakels
Juniusmanuskrip

thumb|240px|'n Illustrasie uit die Juniusmanuskrip.

Die **Juniusmanuskrip** is een van die vier groot kodekse van die Oudengelse letterkunde. Dit is in die 10de eeu geskryf en bevat gedigte wat handel oor Bybelse onderwerpe. Moderne redakteurs meen die manuskrip bestaan uit vier gedigte, wat hulle noem *Genesis*, *Eksodus*, *Daniël* en *Christus en Satan*. 

## Skrywer en naam
Die identiteit van die skrywer is onbekend. Daar is lank geglo dit is die werk van Cædmon, die 7de-eeuse Angel-Saksiese godsdiensdigter, en dit is dus die **Cædmonmanuskrip** genoem. Dié teorie word nou verwerp weens die verskille tussen die gedigte. Die huidige naam kom van die Nederlands-Engelse geleerde Franciscus Junius, wat die inhoud in 1655 die eerste keer geredigeer en die manuskrip aan die Oxford-universiteit bemaak het.

Die kodeks bestaan uit twee dele, wat Boek I en Boek II genoem word, en bevat verskeie illustrasies. Boek I bevat die gedigte *Genesis A*, *Genesis B*, *Eksodus* en *Daniël*, terwyl Boek II net *Christus en Satan* bevat. Die meeste geleerdes glo nou verskeie skrywers het die manuskrip geskryf. Verder is Boek I deur dieselfde skriba oorgeskryf, terwyl Boek II (wat net uit *Christus en Satan* bestaan) deur drie verskillende skribas "met ronder handskrifte" oorgeskryf is.

## Illustrasies
Die manuskrip is gedeeltelik geïllustreer. Dit lyk of twee illustreerders afsonderlik daaraan gewerk het. Die eerste skriba het spasies in die teks gelos vir illustrasies wat nooit voltooi is nie. Net sowat 'n derde van die illustrasies het dit op die ou end tot in die manuskrip gemaak. 

## Verwysings
## Skakels
Begül Löklüoğlu

**Begül Löklüoğlu** (* 28 Augustus 1988) is 'n Turkse boogskutter. Sy het aan die Olimpiese Somerspele van 2012 deelgeneem.

## Verwysings
Colchicum hierosolymitanum

***Colchicum hierosolymitanum*** is 'n geofiet wat deel van die *Colchicaceae* familie is. Die spesie is endemies aan Israel, Jordanië, Libanon, Palestina en Sirië.

## Bron 
* Plants of the World Online
Erbium(III)fluoried

**Erbium(III)fluoried** is 'n anorganiese chemiese verbinding van erbium met fluoor.

Erbium(III)fluoried kan verkry word deur erbium met fluoor te laat reageer.
: 2Er+ 4F_2 \rightarrow 2ErF_3

Alternatiewelik kan dit ook verkry word uit erbium(III)chloried, erbiumoksied of erbiumsulfied deur dit met waterstoffluoried te laat reageer.

Erbium(III)fluoried is 'n reuklose pienk vaste stof wat in water onoplosbaar is.

## Kristalstruktuur
Dit het 'n ortorombiese kristalstruktuur met die ruimtegroep Pnma (nr. 62). Hierdie struktuur behoort tot die --tipe. Hierdie struktuur is trigonaal en behoort tot die --tipe (Pm1}} (164). Dit het 'n wye bandgaping (>7 eV) en 'n lang resstraalgolflengte (>20 μm). Dit is deursigtig van die diep ultraviolet tot die langgolf infrarooi. Hierdie eienskappe maak dit 'n belowende optiese materiaal. Die afsnygolflengte van erbiumfluoried-bevattende fluoriedglas in die infrarooi kan 21 μm bereik, wat beteken dat dit as 'n infrarooideurlatende materiaal gebruik kan word.

## Gebruike
Erbium(III)fluoried word as 'n dopingmateriaal (byvoorbeeld in fluoriedglase) in optiese vesels, versterkers en lasers gebruik vanweë sy sterk fluoressensie in die infrarooi gebied.  Dit word ook as 'n tussenproduk gebruik om erbium te produseer.

## Verwysings
Pous Primus van Alexandrië

**Pous Primus** (Grieks: Πρίμος), ook bekend as **Aprimos**, was die vyfde pous en patriarg van Alexandrië.

Hy was gedoop deur Sint Markus. Hy was een van die drie wie as priesters geordineer was deur Markus, saam met Anianus, die tweede patriarg.

Primus was asketies, vroom en gevul met goeie werke. Hy is op die 22ste dag van Paoni (16 Junie 106 n.C.) as patriarg aangestel. Tydens sy bewind was die kerk in vrede en rustigheid. Hy word herdenk op die Koptiese Synaxarion op die derde dag van Mesra, in die vyfde jaar van Hadrianus.

## Bronnelys 
*
*
*Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Stoel van Sint Markus die Apostel
* Koptiese dokumente in Frans
Lindsay Langston

**Lindsay Langston** (* 2 Februarie 1979) is 'n uitgetrede Amerikaanse boogskutter. Sy het aan die Olimpiese Somerspele van 1996 deelgeneem.

## Verwysings
Miranda Leek

**Miranda Leek** (* 18 Mei 1993) is 'n Amerikaanse boogskutter. Sy het aan die Olimpiese Somerspele van 2012 deelgeneem.

## Verwysings
John Magera

**John Magera** (* 6 Februarie 1970) is 'n uitgetrede Amerikaanse boogskutter. Hy het aan die Olimpiese Somerspele van 2004 deelgeneem.

## Verwysings
Linda Myers

**Linda Myers** (* 19 Junie 1947) is 'n Amerikaanse boogskutter. Sy het aan die Olimpiese Somerspeles van 1972 en 1976 deelgeneem.

## Verwysings
Jennifer Nichols

**Jennifer Nichols** (* 4 Oktober 1983) is 'n uitgetrede Amerikaanse boogskutter. Sy het aan die Olimpiese Somerspeles van 2004, 2008 en 2012 deelgeneem.

## Verwysings
Jennifer O'Donnell

'''Jennifer O'Donnell''' (* 12 Oktober 1973) is 'n uitgetrede Amerikaanse boogskutter. Sy het aan die Olimpiese Somerspele van 1992 deelgeneem.

## Verwysings
Colchicum palaestinum

***Colchicum palaestinum*** is 'n geofiet wat deel van die *Colchicaceae* familie is. Die spesie is inheems aan Egipte, Israel, Jordanië Libië, Sirië en Palestina.

## Bron 
* Plants of the World Online
Pous Eumenes van Alexandrië

**Pous Eumenes** (Grieks: Ευμένης) was die sewende pous en patriarg van Alexandrië, wat van 129 n.C. tot 141 n.C. regeer het.

Eumenes was een van die mees gerespekteerde Christene in Alexandrië, Egipte. Hy is in Julie (Abib) in 129 n.C. tydens die bewind van keiser Hadrianus gekies. Hy het by Justus oorgeneem as die tweede dekaan van die Kategetiese Skool van Alexandrië.

Gedurende sy tyd het hy verskeie priesters georden, en het hulle gestuur om in al die provinsies van Egipte, Nubië en Pentapolis te preek om die Evangelie te verspry.

Die vervolging van die Christene het gedurende sy tyd toegeneem en baie is gemartel. Nadat hy dertien jaar regeer het, is hy op die 9de van Babah (19 Oktober) in 141 n.C. oorlede.

## Verwysings
Pous Justus van Alexandrië

**Pous Justus** (Grieks: Ιούστος) was die sesde pous en patriarg van Alexandrië.

Justus was 'n eerbare en geleerde man voor sy ordening. Hy is gedoop deur Markus die Evangelis, saam met sy pa, sy ma en ander. Markus het het hom aangestel as die eerste dekaan van die Kategetiese Skool van Alexandrië, (dieselfde skool waar Origenes en Clemens later dekaan sou wees). Anianus, die tweede patriarg, het hom geordineer as diaken, dan as priester, en het hom aangestel om te preek en mense onderrig te gee. Hy was gekies om Primus op te volg as patriarg. Hy het tien jaar lank sy mense met die beste sorg opgepas. Hy het gesterf op die 12de van Paoni (19 Junie 129 n.C.), in die sestiende jaar van Hadrianus.

## Verwysings
Pous Markianus van Alexandrië

**Pous Markianus** (Grieks: Μαρκιανός) was die agtste pous en patriarg van Alexandrië, hy het regeer vanaf 141 n.C. tot 152 n.C.

Markianus is in Alexandrië, Egipte, gebore en hy was die dekaan van die Kategetiese Skool van Alexandrië, voordat hy aangestel is as patriarg in die maand Hathor in die jaar 141 n.C. tydens die bewind van die keiser Antoninus Pius.

Hy sterf op die 6de van Tobi (1 Januarie), in die jaar 152 n.C.

## Verwysings 
## Bronnelys 
* 
* Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Stoel van Sint Markus die Apostel
* Koptiese dokumente in Frans
Wenera 16

**Wenera 16** (Russies: Венера-16 wat Venus 16 beteken) was 'n onbemande Sowjetse ruimtetuig wat na Venus gestuur is dit te karteer. Die onbemande tuig het om Venus gewentel en sy hoofdoelwit was om die oppervlakte van Venus te karteer met 'n hoëresolusie afbeeldingstelsel. Die ruimtetuig was identies aan Wenera 15 en sy ontwerp was gebaseer op vroeëre Wenera ontwerpe.

## Sending profiel
Wenera 16 is gelanseer op 7 Junie 1983 om 02:32:00 UTC en het in 'n wentelbaan om Venus gegaan op 11 Oktober 1983, 'n dag na Wenera 15.

Die vlak van Wenera 16 se wentelbaan het ongeveer 4° relatief tot Wenera 15 s'n verskil. Dit het verseker dat 'n gebied weer afgeneem kan word indien benodig. Die ruimtetuig het 'n bykans polêre wentelbaan gevolg met 'n perikiterion van ~1000&nbsp;km by 62°N breedtegraad en 'n apokiterion van ~65000&nbsp;km met 'n inklinasie van ~90°. Die omwentelingstyd was ~24 ure.

Tesame met Wenera 15 het die ruimtetuig die gebied vanaf die noordpool suidwaarts tot by ongeveer 30°N gekarteer (ongeveer 25% van Venus se oppervlakte) oor die agt maande tydperk van kartering.

## Ruimtetuig struktuur 
Die Wenera 15 en 16 ruimtetuie was identies en hul ontwerp was gebaseer op die Wenera 9 wenteltuig en die Wenera 14 satellietbus. Elke tuig het uit 'n 5 m lang silinder met 'n diameter van 0.6 m bestaan waaraan 'n 1.4 m paraboolantenne vir die sintetiese diafragma radar (SDR) asook 'n 1 m paraboolantenne vir die radio hoogtemeter aan die eenkant geheg is. Die elektriese as van die radio hoogtemeter antenne was in lyn met die as van die lengte van die silinder. Die elektriese as van die SDR het verskil met die as silinder met ongeveer 10°. Aan die teenoorgestelde kant van die silinder was brandstoftenks en aandrywingsvuurpyle geïnstalleer. Daar was twee vierkantige sonsel ranskikkings, wat soos vlerke uit gesteek het, aan die kante van die silinder. Daar was ook 2,6 m paraboolantenne aan die kant van die silinder vir radio kommunikasie. Beide die twee Wenera's het 4 000kg geweeg.

Die sintetiese diafragma radars aanboord van beide die ruimtetuie was nodig op die sendings omrede niks anders deur die dik wolke van Venus kon dring nie. Daar was ook rekenaars aanboord wat die beelde gestoor het totdat die hele beeld voltooi was. Die radarstelsels het tegnies die landingstuie van die vorige Wenerasendings vervang. 

Die volgende instrumente was aanboord van die ruimtetuig:
* Polyus-V sintetiese diafragma radar
* Omega radio hoogtemeter
* Infrarooi Fourier Spektrometer
* Kosmiesestraal bespeurders (6 sensors)
* Sonplasma bespeurders

Om by Venus uit te kom was Wenera 16 in 'n heliosentriese wentelbaan geplaas met 'n perihelium van 0.71 AE, 'n afelium van 1.01 AE, 'n eksentrisiteit van 0.17, 'n inklinasie van 2.3° en 'n wenteltyd van 293 dae.

## Verwysings
Arthur Machen

**Arthur Machen** (3 Maart 1863 - 15 Desember 1947) was die skuilnaam van **Arthur Llewellyn Jones**, 'n Walliese skrywer en mistikus van die 1890's en vroeë 20ste eeu. Hy is veral bekend vir sy invloedryke bonatuurlike fantasie en rillerfiksie. 

Sy novelle *The Great God Pan* (1890; 1894) het bekend geraak as 'n klassieke riller. Stephen King het dit beskryf as "dalk die beste riller in Engels". Hy is ook bekend vir "The Bowmen", 'n kortverhaal wat wyd as die waarheid aanvaar is.

## Verwysings
## Skakels
Arajet

**Arajet S.A.** (wat as Arajet werk) is 'n ultra-laekoste-lugredery en die vlagskip van die Dominikaanse Republiek. Sy bedrywighede het op 15 September 2022 begin met 'n eerste vlug na Barranquilla, Colombia. 

## Vloot 
### Huidige vloot 
Arajet se vloot bestaan uit die volgende vliegtuie: 

Soos gesien kan word in Cirium Fleet Analyzer is daar is nog drie Boeing 737 MAX 8 geskeduleer om in November en in Januarie en Februarie 2024 afgelewer te word (hulle sal twee ontvang: HI1098 en HI1103). 

### Ou vloot 
alt=Antiguo Airbus A320-200 (HI-968) de Dominican Wings|duimnael| Voormalige Airbus A320-200 (HI-968) van Dominican Wings
Soos Dominican Wings, het die maatskappy die volgende vliegtuie gehad: 

## Bestemmings 
duimnael|225x225px|
Die lugredery bedryf tans die volgende bestemmings vanaf sy twee hooflughawens (Santo Domingo en Santiago de los Caballeros):

### Toekomstige bestemmings 
### Voormalige bestemmings 
## Eerste vlug 
Die eerste amptelike vlug van die lugredery het op Saterdag 13 Augustus 2022 van Santo Domingo na Bogotá, Colombia, plaasgevind. Meer as 125 mense wat aan "Die Peña vir 'n beter land" behoort, waaronder amptenare, meningsvormers, sakeleiers, prokureurs, diplomate en spesiale gaste, met die belang om die eienskappe van die Boeing 737 MAX 8-vliegtuig wat Arajet gebruik, te kan wys.  

Onder die deelnemers aan hierdie geskiedkundige eerste vlug was Miguel Calzada, Tony Ramos, Víctor Miguel Pacheco Méndez, Federico Jovine, Ney E. Deschamps, José Gregorio Cabrera, Jorge Rizek, Cesar Dargam, Amín Vásquez, Edwin Lebron, José Martínez Hopelman, Julio Peña , José Quiroz, Abel Guzmán, Pascal Peña, Yerik Shamir, César Dargam, Cirilo Guzmán, Martin Breton, Miguel Franjul, Manuel Luna onder andere, onder die mees charismatiese en aktiewe,aan die vooraanstaande vroulike voorstelling wat gevorm word deur Katherine Hernández, Claudia de los Santos, Ely Encarnación, Gabriela Balaguer, Julia Muñoz, Leidy Blanco, Laura de la Nuez, Madeleine Bare, Michelle Domínguez, Claudia Aquino, Gabriela Melo, Julissa Rosario, en nog vele meer. 

## Verwysings
190's v.C.

Die '''190's v.C.''' dekade het gestrek vanaf 1 Januarie 199 v.C., tot 31 Desember 190 v.C..

In hierdie dekade bring die Romeine Gallia Cisalpina, die noorde van die huidige Italië onder beheer, nadat hulle die Boii verslaan het. Hulle veg ook 'n lang oorlog teen Filip V van Masedonië: die Tweede Masedoniese Oorlog.

Die Seleukiede onder Antiochus III voer oorlog teen die Ptolemeërs, wat beheer oor Judea verloor. Aanvanklik is dit nie duidelik of die Romeine Antiochus sal ondersteun of teenstaan nie, maar in 191 verdryf hulle hom uit Griekeland en Athene word hul bondgenoot.
Karen Scavotto

**Karen Scavotto** (* 17 April 1982) is 'n uitgetrede Amerikaanse boogskutter. Sy het aan die Olimpiese Somerspele van 2000 deelgeneem.

## Verwysings
Thomas Scott

**Thomas Scott** (* 3 Januarie 1833 – † 23 Junie 1911) was 'n Amerikaanse boogskutter. Hy het aan die Olimpiese Somerspele van 1904 deelgeneem.

## Verwysings
Homer Taylor

**Homer Taylor** (* 19 Augustus 1851 – † 7 Januarie 1933) was 'n Amerikaanse boogskutter. Hy het aan die Olimpiese Somerspele van 1904 deelgeneem.

## Verwysings
Mabel Taylor

**Mabel Taylor** (* 7 Desember 1879 – † 1 Julie 1967) was 'n Amerikaanse boogskutter. Sy het aan die Olimpiese Somerspele van 1904 deelgeneem.

## Verwysings
Edward Burbank Weston

**Edward Burbank Weston** (* 31 Julie 1846 – † 14 September 1918) was 'n Amerikaanse boogskutter. Hy het aan die Olimpiese Somerspele van 1904 deelgeneem.

## Verwysings
Mapsixteen Civic Movement

Die **MAP16 Civic Movement (MAP16)** is 'n klein Suid-Afrikaanse politieke party. Dit is gestig nadat sestien plaaslike raadslede van die African National Congress (ANC) van die Maluti-a-Phofung Plaaslike Munisipaliteit deur die ANC geskors is omdat hulle gestem het om die ANC-burgemeester Vusi Tshabalala, wat deur verskeie korrupsie-aanklagte teregstaan, te ontsetel.

In die nasleep van die afdankings is daar in September 2018 tussenverkiesings in vyftien wyke gehou, en die geskorste raadslede het as onafhanklikes gestaan en tien van die vyftien setels terug gewen.

MAP16 het die 2021 Maluti-a-Phofung Plaaslike Munisipaliteit-verkiesing betwis en twintig setels gewen, terwyl die ANC sy meerderheid verloor het en van 47 tot 28 setels verminder is. Daarna het MAP16 'n koalisie gevorm saam met die Economic Freedom Fighters, Dikwankwetla Party, African Transformation Movement, African Independent Congress en die South African Royal Kingdoms Organisation, ondersteun deur die Demokratiese Alliansie en Vryheidsfront Plus, om beheer oor die munisipaliteit te neem.

### Munisipale verkiesings 
## Verwysings
Dikwankwetla Party of South Africa

**Dikwankwetla Party of South Africa** **(DPSA)** is 'n politieke party in die Vrystaat provinsie, Suid-Afrika. Die party is gestig deur Kenneth Mopeli in 1975. Die party het die Bantoestan-staat QwaQwa van 1975 tot 1994 regeer. 

Die party was een van die ondertekenaars van die Nasionale Vredesooreenkoms, maar het later onttrek.

In die eerste nie-rassige verkiesing wat in 1994 in Suid-Afrika gehou is, het die party beide parlementêre en provinsiale verkiesings betwis. Dit het 19 451 stemme in die parlementêre verkiesings (0,1% van die landwye stemme) en 21 877 stemme in die provinsiale verkiesings in die Vrystaat gekry, sonder om setels in een van die twee te wen.

Nadat die party nie aan die 1999-verkiesing deelgeneem het nie, het die party 'n verkiesingsverdrag met die Pan Africanist Congress vir die 2004-verkiesing aangegaan, nadat hulle hul ooreenkoms met die Demokratiese Alliansie prysgegee het. DPSA-kandidate het op die PAC-parlementêre lyste meegeding. Die DPSA het wel die provinsiale verkiesings in die Vrystaat meegeding, waar hy 9 806 stemme (0,97% van die stemme in daardie provinsie) gekry het, en het weer nie 'n setel gekry nie. In die Maluti-a-Phofung Plaaslike Munisipaliteit (voorheen die QwaQwa-staat) het die party 8 493 stemme (6,7%) gekry. Die party het ook 'n klein steunbasis in die sentrale dele van die Vrystaat en is die grootste opposisieparty in die Maluti a Phofung-raad.

In die 2009-verkiesing het die party weer net die Vrystaatse provinsiale verkiesing meegeding, sonder om 'n setel te wen. Die party het in Desember 2011 ’n tussenverkiesing in QwaQwa gewen.

## Verwysings
The Man in the Black Suit

"**The Man in the Black Suit**" is 'n kortverhaalriller deur die Amerikaanse skrywer Stephen King. Dit is oorspronklik op 31 Oktober 1994 in die tydskrif *The New Yorker* gepubliseer.

In 1995 het dit die World Fantasy Award en die O. Henry-prys gewen vir die beste kortfiksie. In 1997 is dit in die versameling *Six Stories* gepubliseer.

Volgens King het die verhaal ontwikkel uit een wat 'n vriend aan hom vertel het, waarin die vriend se oupa van aangesig tot aangesig met Satan gekom het in die vorm van 'n gewone man. Dit is in 2004 tot 'n kortrolprent met dieselfde naam verwerk.

## Storielyn
Die verhaal speel af op die fiktiewe dorp Motton, Maine, en vertel die verhaal van Gary, 'n negejarige seun wie se broer kort tevore van 'n bysteek dood is. Eendag gaan Gary visvang en raak aan die slaap. Toe hy wakker word, sit daar 'n by op die punt van sy neus. Hoewel Gary nie, soos sy broer, allergies vir bysteke is nie, is hy bang. Skielik hoor hy 'n klap en die by is dood. Toe hy omdraai, sien Gary 'n man met skerp oë wat vir hom kyk. Die man het 'n swart driestukpak aan, hy het 'n bleek vel en klouagtige vingers. Toe hy grynslag, ontbloot hy lelike, haaiagtige tande. 

Die man vertel vir Gary vreeslike goed: dat sy ma dood is terwyl hy weg was, dat sy pa hom wil molesteer en dat hy (die man) hom gaan eet. Eers glo Gary hom nie. Hy besef egter dit is die duiwel. Om die man te oorreed om hom nie te eet nie, gee Gary hom 'n vis wat hy gevang het, en die man sluk dit heel in. Hy vertel vir Gary hy is steeds honger en Gary ontsnap. Hy hardloop huis toe.

Gary sien sy ma in die kombuis en besef die man het gejok. Sy pa kan sien hy is ontsteld, maar oorreed hom om terug te gaan na die woud om die res van sy hengelgereedskap te gaan haal. Hulle kom by die plek aan waar Gary die man gesien het en sy pa sien die gras is swart waar die man gelê het en daar is 'n snaakse reuk. Gary kan sien sy pa glo hom dat iets snaak gebeur het. Sy pa sê ook vir hom hy moenie weer na die plek teruggaan nie.

Die storie word vertel deur Gary, wat as 'n ouer man op die gebeure terugkyk. Hy word gery deur die geloof dat hy deur blote geluk van die duiwel ontsnap het. Namate die storie na 'n einde toe loop, kom ons agter Gary is bang oor die gedagte aan sy naderende dood en die moontlikheid van 'n tweede ontmoeting met die man in die swart pak. Gary weet hy sal nie op sy ouderdom weer van hom kan wegkom nie.

## Kortprentverwerking
Die boek is in 2004 tot 'n kortprent verwerk, met die akteur/skrywer en komediant John Viener in die titelrol.

## Verwysings
## Skakels
Suid-Afrika se regverdige energieoorganginvesteringsplan

**Suid-Afrika se Regverdige energieoorganginvesteringsplan** (Engels: *South Africa Just Energy Transition Investment Plan JET-IP*) is 'n $8,5 miljard-transaksie om Suid-Afrika  te help om sy ekonomie te ontkool, waarop tydens die 2021 by COP26 besluit  is. Hierdie regverdige energieoorganginvesteringsplan is 'n samewerking tussen die regerings van Suid-Afrika, Frankryk, Duitsland, die Verenigde Koninkryk, die Verenigde State en die Europese Unie. Dit het ten doel om Suid-Afrika te help om die doelwitte te bereik wat in sy nasionaal vasgestelde bydrae tot die Parys-ooreenkoms uiteengesit is, en die vrystelling van 1 tot 1,5 gigaton kweekhuisgasvrystellings te voorkom. Die Suid-Afrikaanse JETP was 'n model vir 'n daaropvolgende soortgelyke ooreenkoms oor steenkoolkrag in Indonesië, bekend as die Indonesia Just Energy Transition Partnership.

Benewens die hoof-JETP is daar twee ander internasionale ooreenkomste om die aftrede van steenkoolkragsentrales in Suid-Afrika te versnel. Die ander is:
*Die Eskom Just Energy Transition Project, 'n $497 miljoen-projek om Eskom, Suid-Afrika se openbare nutsdiens, te ondersteun om die Komati-kragstasie uit diens te stel. Dit is deur die Wêreldbank befonds.
*Die Climate Investment Funds Accelerating Coal Transition Investment Plan, wat miljarde dollars van die Wêreldbank, International Finance Corporation en African Development Bank kombineer om die ontmanteling en herbestemming van steenkoolkragsentrales in Mpumalanga, die provinsie waar die meeste van Suid-Afrika se steenkoolkapasiteit geleë is, te finansier, tesame met die vervanging van sy kragkapasiteit. 

## Verwysings
Jack Williams

**Jack Williams** (* 22 April 2000) is 'n Amerikaanse boogskutter. Hy het aan die Olimpiese Somerspele van 2020 deelgeneem.

## Verwysings
Francois Latil

**Francois Latil** (* 10 Junie 1938) is 'n Vanuatuaanse boogskutter. Hy het aan die Olimpiese Somerspele van 2000 deelgeneem.

## Verwysings
Leidys Brito

**Leidys Brito** (* 5 Julie 1984) is 'n boogskutter van Venezuela. Sy het aan die Olimpiese Somerspeles van 2008, 2012 en 2016 deelgeneem.

## Verwysings
Elías Malavé

**Elías Malavé** (* 26 Oktober 1989) is 'n Venezolaanse boogskutter. Hy het aan die Olimpiese Somerspele van 2012 en Olimpiese Somerspele van 2016 deelgeneem.

## Verwysings
160's v.C.

Die '''160's v.C.''' dekade het gestrek vanaf 1 Januarie 169 v.C., tot 31 Desember 160 v.C..

## Gebeure
In Judea probeer koning Antiochus IV van Seleukië die diens van JHWH in Jersualem se tempel te onderdruk en te vervang deur die verering van die Olimpiese gode. Die lei tot 'n opstand onder die Jode wat deur die Makkabeërs gelei word.
150's v.C.

Die '''150's v.C.''' dekade het gestrek vanaf 1 Januarie 159 v.C., tot 31 Desember 150 v.C..

## Hispania
Rome voer 'n lang oorlog om Hispania te onderwerp
## Kartago
Kartago word deur sy bure aangeval en vra Rome vir toestemming om militêr te antwoord. Rome gebruik dit as voorwendsel om oorlog te verklaar en sy mededinger heeltemal te vernietig.
## China
Die tydperk van Han Wendi en sy opvolger Han Jingdi word as 'n vreedsame tyd gesien. Die keisers probeer om die lewe van die gewone mense te verbeter. Verminking as straf word afgeskaf. Maar in 154 kom die koning van Wu teen die Han-keiser in opstand wat tot die Opstand van die Sewe State lei.
140's v.C.

Die '''140's v.C.''' dekade het gestrek vanaf 1 Januarie 149 v.C., tot 31 Desember 140 v.C..

## Gebeure
*Ná die Derde Puniese Oorlog (149-146 v.C.) verwoes die Romeine die stad Kartago.
130's v.C.

Die '''130's v.C.''' dekade het gestrek vanaf 1 Januarie 139 v.C., tot 31 Desember 130 v.C..

## China
*Konfusianisme het tydens die vroeë bewind van keiser Wu omstreeks 135 v.C. opnuut gewild geword aan die Han-hof.

## Verwysings
100's v.C.

Die '''100's v.C.''' dekade het gestrek vanaf 1 Januarie 109 v.C., tot 31 Desember 100 v.C..

## Gebeure
Vanaf 105 v.C. word Rome met die eerste invalle van Germaanse stamme, die Kimbre en Teutone gekonfronteer.
Benjamin Keys

**Benjamin Keys** (* 22 November 1853 – † 7 Junie 1911) was 'n Amerikaanse boogskutter. Hy het aan die Olimpiese Somerspele van 1904 deelgeneem.

## Verwysings
Afrikaans 100-projek

Die **Afrikaans 100-projek** verwys na ‘n oop inisiatief om die 100 jarige bestaan van Afrikaans as amptelike taal te herdenk. Afrikaanse organisasies, instansies, maatskappye, skole en individue wat Afrikaans as inheemse taal steun, kan by die Afrikaans 100-projek betrokke raak deur hul eie inisiatiewe van stapel te stuur om dit te vier. Die projek het van 2024 tot 8 Mei 2025 geduur en was afgesluit met ‘n groot gesamentlike feesgeleentheid wat by die Afrikaanse Taalmuseum en Taalmonument in die Paarl gehou was.

## Agtergrond 
Hoewel  Afrikaans reeds in die sewentiende eeu begin wortel skiet het met die taal se oorsprong uit Europa, Afrika en die Ooste, was dit eers op 8 Mei 1925 as amptelike taal erken. Dit nadat die Wet op Amptelike Tale van Suid-Afrika, Wet 8 van 1925, deur die destydse volksraad aanvaar is en waarvolgens Afrikaans, naas Engels, ’n amptelike taal van Suid-Afrika erken is.

## Beplanning 
Die oorsigkomitee van Afrikaans 100, met Theuns Eloff (Voorsitter: Dagbreektrust) as voorsitter en Michael Jonas (Direkteur: Afrikaanse Taalmuseum- en Monument, Paarl) as ondervoorsitter, aan die stuur, is in 2023 gevestig. Ander persone op die komitee is Astrid de Vos, Diana Ferrus, Werner Human, Susan Lombaard, Karen Meiring, Sinki Mlambo, Hendrik Theys, Merlyn van der Rheede en Heindrich Wyngaard met Conrad Steenkamp en Ria Olivier as die sekretariaat. 

## Doelwitte van die projek
Die Afrikaans 100-projek het verskeie doelwitte gehad, onder andere:
*die herdenking van die historiese erkenning van Afrikaans as amptelike taal;
*die bevordering van Afrikaans as ’n moderne en inklusiewe taal;
*die dokumentering van die taal se geskiedenis en kulturele bydrae;
*die ondersteuning van nuwe Afrikaanse literatuur, media en navorsing;
*die bevordering van samewerking tussen universiteite, kultuurorganisasies en gemeenskappe.
Die projek het ook gepoog om die diversiteit van Afrikaans te beklemtoon, insluitend verskillende variëteite en gemeenskappe waarin die taal gebruik word.

## Aktiwiteite en projekte
Verskeie instellings, kultuurorganisasies en universiteite het deelgeneem aan die Afrikaans 100-inisiatief. Aktiwiteite het onder meer ingesluit:
*akademiese konferensies en seminare oor die geskiedenis en toekoms van Afrikaans;
*publikasies en mediaprojekte oor Afrikaanse taal en kultuur;
*literêre feeste en kunsuitstallings;
*opvoedkundige programme in skole en universiteite;
*digitale projekte en dokumentasie oor die ontwikkeling van Afrikaans.
Sommige projekte het ook gefokus op die digitalisering van Afrikaanse tekste en die bevordering van die taal in die digitale era.

## Betekenis
Die Afrikaans 100-projek word deur ondersteuners beskou as ’n belangrike geleentheid om die geskiedenis en bydrae van Afrikaans tot Suid-Afrika se kulturele landskap te erken. Dit het ook ’n platform geskep vir gesprekke oor die rol van Afrikaans in ’n demokratiese en meertalige samelewing.
Terselfdertyd het die projek deel gevorm van breër debatte oor taal, identiteit en transformasie in Suid-Afrika.

## Verwysings 
## Eksterne skakels 
* https://afrikaans100.org/ Amptelike Webblad
Pous Keladionus van Alexandrië

**Pous Keladionus** (Grieks: Κελαδίων) was die negende pous en patriarg van Alexandrië. Hy het regeer vanaf die jaar 152 n.C. tot die jaar 166 n.C.

Celadion is in Alexandrië, Egipte, gebore. Hy is in die jaar 152 n.C. tydens die bewind van Antoninus Pius as patriarg verkies.

Toe hy die leierskap oorgeneem het, het hy die pligte nagelaat deur sy voorgangers.

Hy het veertien jaar, ses maande en drie dae geregeer en het gesterf tydens die bewind van Markus Aurelius en Lucius Verus, op die 9de Epip (16 Julie), in die jaar 166 n.C.

## Verwysings 
## Bronnelys 
* '***
* ***'Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* '***Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Stoel van Sint Markus die Apostel
* ***'Koptiese dokumente in Frans
Pous Julianus van Alexandrië

**Pous Julianus** (Grieks: Ιουλιανός) ook bekend as **Yulianus** was die 11de pous en patriarg van Alexandrië.

Julianus was bekend as 'n wyse priester, wat die Bybel bestudeer het en "op die pad van kuisheid, godsdiens en rustigheid wandel". ’n Sinode van biskoppe, saam met die leke, in die stad Alexandrië, Egipte, het hom as patriarg aangestel. Hy het homilieë en preke oor die heiliges saamgestel. Die biskop van Alexandrië het nie altyd in die stad gebly nie, maar het in die geheim gereis en priesters op elke plek georden, soos Sint Markus, gedoen het.

Na 'n regering van tien jaar, het Julianus gesterf op die 8ste van Paremhat, of op die 12de van Babah. Hy word herdenk in die Koptiese Synaxarion op die 8ste dag van Paremhat.

## Verwysings 
## Bronnelys 
* 
* Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Setel van Sint Markus die Apostel
* Koptiese dokumente in Frans
Pous Agrippinus van Alexandrië

**Pous Agrippinus** (Grieks: Αγριππίνος) was die tiende pous en patriarg van Alexandrië.

Toe pous Keladionus gesterf het, is biskop Agrippinus deur die geestelikes van Alexandrië as patriarg gekies.

Volgens Koptiese tradisie het Agrippinus geen silwer of goud besit nie, behalwe vir wat aan sy basiese persoonlike behoeftes voldoen het.

Aggrippinus het gesterf na 'n bewind van 12 jaar. Hy word op die 5de dag van Meshir in die Koptiese Synaxarium herdenk.

## Verwysings 
## Bronnelys 
* 
* Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Stoel van Sint Markus die Apostel
* Koptiese dokumente in Frans
Pous Demetrius I van Alexandrië

**Pous Demetrius I** (Grieks: Δημήτριος) (127 n.C. - 22 Oktober 232 n.C. ), was die 12de pous en patriarg van Alexandrië. Sextus Julius Africanus, wat Alexandrië in die biskopsraad van Demetrius besoek het, plaas sy toetreding as 11de pous vanaf Markus in die tiende jaar van Romeinse Keiser Commodus; Eusebius van Caesarea plaas dit in die tiende jaar van Septimus Severus.

## Lewe 
Demetrius was 'n boer, wat vir 47 jaar saam met sy vrou as selibate gewoon het, totdat hy as Patriarg gekies is. Volgens die Koptiese Synaxarium, 'n biografiese versameling van die kerk se heiliges, het die sieklike patriarg Julian 'n visioen gehad wat hom meegedeel het dat sy opvolger hom sou besoek, met 'n tros druiwe, terwyl buite seisoen daardie tyd van die jaar. Die volgende dag het 'n boer met die naam Demetrius opgedaag met 'n tros druiwe vir die patriarg, om sy seëninge te vra, en is volgende aangekondig as pous Demetrius, die twaalfde pous van Alexandrië.

Pous Demetrius was gretig om 'n kalender vir kerkvas en feesdae vas te stel. Hy het 'n liturgiese kalender daargestel waarvolgens vasdatums bepaal is. As pous van die groot metropool was Demetrius betrokke by die polemiek oor die kanonieke berekening van Paasfees. Hy was die eerste wat die berekeningsmetode vir die bepaling van die datums van Paasfees toegepas het. Sy edik is deur die Nicea-konsilie (325 n.C.) goedgekeur. Die Oriëntale-Ortodokse kerke volg steeds Alexandrië.

Hieronimus het beweer dat Demetrius Pandanus op 'n sending na Indië gestuur het, dit is waarskynlik dat Clemens Pandanus opgevolg het as hoof van die Kategetiese Skool voor die patriargie van Demetrius. Toe Clemens Alexandrië verlaat (c. 203), het Demetrius Origenes, wat in sy agtiende jaar was, as Clemens se opvolger aangestel.

Demetrius het Origenes aan die begin van sy loopbaan ondersteun. Hy het Origenes na Arabië gestuur, op 'n uitnodiging vir sy besoek in briewe aan die prefek van Alexandrië. Toe die keiser Caracalla Alexandrië in 215 n.C. geplunder het, het Origenes na Caesarea gevlug, waar die Palestynse biskoppe hom versoek het om preke te hou. Demetrius was woedend en het geskryf om Origenes te bestraf omdat sy leer nie geldig was vir hom as 'n leek nie. Biskoppe Alexander van Jerusalem en Theoctistus van Caesarea het in sy verdediging geskryf en die geldigheid vir leke om preke te hou verdedig, maar ondanks hul pogings het Demetrius Origenes herroep.

In 230 n.C. is Origenes gevra om 'n geskil in Achaea te besleg wat sy teenwoordigheid vereis het, en daarom het hy deur Palestina vertrek. Origenes is toe in Cesarea tot priester georden. Toe Demetrius hiervan verneem, het hy dit as 'n daad van emansipasie beskou, wat hul verhouding verswak het. Demetrius het in 232 'n sinode byeengeroep wat Origenes verban het, en toe 'n veroordeling van Origenes se gedrag aan al die kerke gestuur. Dit is duidelik dat dit persoonlike jaloesie was wat gelei het tot so 'n reaksie deur Demetrius. Demetrius het die Kerk van Alexandrië vir twee-en-veertig jaar regeer en is op die ouderdom van 105 oorlede.

## Verwysings 
## Bronnelys 
*
Dionisius die Grote

**Dionisius die Grote** (Grieks: Διονύσιος) was die 14de pous en patriarg van Alexandrië vanaf 28 Desember 248 tot sy dood op 22 Maart 264. Die meeste inligting wat oor hom bekend is, kom van sy menigte skrifte. Slegs een oorspronklike brief oorleef tot vandag toe; die oorblywende briewe is uittreksel in die werke van Eusebius.

Hy is deur Eusebius, Basilius van Caesarea en ander "die Grote" genoem, en is deur die Katolieke Ensiklopedie gekenmerk as "ongetwyfeld, na Cyprianus, die mees vooraanstaande biskop van die derde eeu ... soos St. Cyprianus, minder 'n groot teoloog as 'n goeie administrateur."

## Vroeë lewe 
Dionisius is gebore in 'n ryk politeïstiese familie iewers in die laat 2de, of vroeë 3de eeu. Hy het die grootste deel van sy lewe boeke gelees en die tradisies van politeïste noukeurig bestudeer. Hy het op 'n volwasse ouderdom tot die Christendom bekeer en sy bekeringservaring met Filemon, 'n pastoor van Pous Sixtus II, bespreek.

Dionisius self is agtervolg deur die prefek Aurelius Appius Sabinus, wat 'n sluipmoordenaar uitgestuur het om hom op die oog af te vermoor. Dionisius het drie dae lank weggekruip voordat hy op die vierde nag van die Deciaanse dekreet saam met sy dienaars en ander lojale broers vertrek het. Na 'n borsel met 'n groep soldate het hy daarin geslaag om saam met twee van sy volgelinge te ontsnap, en 'n woning in die Libiese woestyn opgerig tot die einde van die vervolging die volgende jaar.

In 252 het 'n pessituasie Alexandrië geteister, en Dionisius het saam met ander priesters en diakens dit op hulle geneem om die siekes en sterwendes by te staan.

Tydens die debat met Pous Stefanus en Cyprianus het Dionisius die posisie van die Roomse Biskop ondersteun, maar hy het steeds die outonomie van die Afrika-kerke ondersteun.

## Nalatenskap 
Basilius van Caesarea skryf aan Pous Damasus I oor hulp wat Dionisius aan die kerk in Caesarea gestuur het. Hierdie korrespondensie word deur Pous Pius IX aangehaal in sy ensikliek *Praedecessores Nostros* (On Hulp vir Ierland) van 25 Maart 1847.

## Verwysings 
## Eksterne skakels 
* 
* 
* *The works of Gregory Thaumaturgus, Dionysius of Alexandria and Archelaus*, trans. S. D. F. Salmond, Edinburgh, T. & T. Clark, 1871: Google Books, 
* F. C. Conybeare, "Dionysius of Alexandria, Newly discovered letters to the Popes Stephen and Xystus", *English Historical Review* 25 (1910) pp. 111-114 (tertullian.org copy)
* Bishop of Alexandria, Saint Dionysius, "St. Dionysius of Alexandria Letters and Treatises", edited by Charles Lett Feltoe, The MacMillin Company, London, 1918
Pous Maksimus van Alexandrië

**Pous Maksimus** (Grieks: Μάξιμος) was die 15de pous en patriarg van Alexandrië. Sy feesdag val op die 22ste van April in die Koptiese Kerk en op die 27ste van Desember in die Rooms-Katolieke Kerk.

Pous Maksimus het by Dionisius oorgeneem in die twaalfde jaar van Gallienus. Hy het regeer vir agtien jaar.

## Verwysings 
## Bronnelys 
* Anba Maximus The Fifteenth Pope of Alexandria. 
*

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Setel van Sint Markus die Apostel
* Koptiese dokumente in Frans
Colchicum freynii

***Colchicum freynii*** is 'n geofiet wat deel van die *Colchicaceae* familie is. Die spesie is inheems aan Armenië, Azerbeidjan, Georgië en Iran.

## Bron 
* Plants of the World Online
Walla Zaman Ya Selahy

"**Walla Zaman Ya Selahy**" (Arabies: والله زمان يا سلاحي) was die volkslied van die Verenigde Arabiese Republiek (VAR), 'n federasie van Egipte en Sirië, vanaf 1960. Alhoewel die VAR in 1961 ontbind het, het Egipte die naam van die staat tot 1971 behou, en het die volkslied tot 1979 gebruik.

## Geskiedenis 
Voordat dit as die VAR se volkslied aangeneem is, is dit gebruik as 'n nasionalistiese lied wat uitgevoer is deur Umm Kulthum tydens die Suez-krisis in 1956, bekend in Egipte en die Arabiese wêreld as die Drieparty-aggressie, toe Egipte deur die Verenigde Koninkryk, Frankryk en Israel binnegeval is. As gevolg van sy sterk nasionalistiese lirieke wat nasionale weerstand ontlok, is die liedjie tydens die oorlog gereeld op Egiptiese radio gespeel, soms so gereeld as elke 10 minute.

Die gewildheid van die lied het daartoe gelei dat dit twee jaar na die stigting van die unie as die volkslied van die VAR aangeneem is. Dit vervang die voormalige amptelike koninklike volkslied van Egipte "Salam Affandina" (Saluut van ons Heer, سلام افندينا, gekomponeer deur Giuseppe Pugioli) en die nie-amptelike volkslied "Nashid al-Huriyya" (Die Volkslied van Vryheid, نشيد الحedرية gekomponeer deur Mohammed Abdel Wahab), wat aangeneem is na die Egiptiese rewolusie van 1952 en die afskaffing van die monargie, sowel as die voormalige volkslied van Sirië.

Die lirieke is geskryf deur Salah Jahin, met musiek deur Kamal Al Taweel. Dit is ook van 1965 tot 1981 deur Irak gebruik, sonder woorde.

Dit is uiteindelik in 1979 vervang vir die vredesonderhandelinge met Israel deur president Anwar Sadat as Egipte se volkslied deur die minder militante "Bilady, Bilady, Bilady", wat vandag steeds Egipte se volkslied is.

## Lirieke 
## Verwysings 
## Eksterne skakels 
* Inligting, oudio, lirieke en bladmusiek op Walla Zaman Ya Selahy
Pous Herakles van Alexandrië

**Pous Herakles** (Grieks: Ἡρακλῆς) ook bekend as **Theoklas** was die 13de pous en patriarg van Alexandrië vanaf 232 n.C. tot die jaar 248.

Herakles van Alexandrië is gebore uit heidense ouers wat Christene geword het en na sy geboorte gedoop is. Hulle het hom Griekse filosofie, toe Christelike leerstellings, geleer. Hy het ook die vier evangelies en die sendingsbriewe bestudeer. Demetrius, 12de Patriarg van Alexandrië, het hom tot diaken georden, toe 'n priester oor die kerk van Alexandrië. Hy was suksesvol in die bediening en was getrou in alles wat aan hom toevertrou is. Hy het Origenes gevolg as hoof van die Kategetiese Skool van Alexandrië.

Toe Demetrius gesterf het, is Herakles as patriarg gekies. Hy het baie heidene bekeer en hulle gedoop. Hy het sy pogings aan onderrig en prediking gewy. Hy het aan Sint Dionisius die werk opgedra om tussen die gelowiges te oordeel, en om hulle sake te versorg. Herakles het 16 jaar lank tot sy dood op die troon van Sint Markus gesit.

Hy was die eerste patriarg van Alexandrië waarna verwys is as "pous" (in Grieks, *Papás*), 'n term, oorspronklik 'n aanspreekvorm wat 'vader' beteken, wat deur verskeie biskoppe gebruik is. Die eerste bekende rekord van hierdie benaming wat aan Herakles toegeken is, is in 'n brief wat deur die biskop van Rome, Dionisius, aan die biskop Filemon geskryf is:''τοῦτον ἐγὼ τὸν κανόνα καὶ τὸν τύπον παρὰ τοῦ μακαρίου **πάπα** (Papás) ἡμῶν Ἡρακλᾶ παρέλαβον.'**[Ek het hierdie reël en verordening van ons geseënde vader (**Pous'*), Herakles, ontvang]*

## Verwysings 
## Bronnelys 
* St. Heraclas (Theoclas), 13th Pope of Alexandria.
* 
* Atiya, Aziz S. *The Coptic Encyclopedia*. New York: Macmillan Publishing Co., 1991. 

## Eksterne skakels 
* Die Amptelike webwerf van die Kopties-Ortodokse Pous van Alexandrië en Patriarg van die hele Afrika op die Heilige Setel van Sint Markus die Apostel
* Koptiese dokumente in Frans
Pous Theonas van Alexandrië

**Pous Theonas** (Grieks: Θεωνάς) was die 16de pous en patriarg van Alexandrië, hy het regeer vanaf 282 n.C. tot die jaar 300.

## Lewe 
Theonas was 'n geleerde wat 'n kerk gebou het in Alexandrië, Egipte, gewy aan die naam van die Maagd Maria, die *Theotokos* (let. God-baarder).

Voor sy tyd het die gelowiges gebid en hul dienste in huise en in grotte verrig uit vrees vir die ongelowiges. Pous Theonas het wys en sag met hulle omgegaan om te bereik wat hy wou doen. Hy het baie van hulle bekeer om in die Here Christus te glo en hulle gedoop.

Hy het in die eerste jaar van sy pousdom Petrus I gedoop, wat hom op die apostoliese troon van Markus opgevolg het. Daar is gesê dat hy Petrus op vyfjarige ouderdom as leser georden het, daarna het hy hom op twaalfjarige ouderdom tot diaken bevorder, toe as priester op sestien.

Terwyl sy heerskappy as patriarg het 'n man met die naam van Sabellius in Alexandrië verskyn wat geleer het dat die Vader, die Seun en die Heilige Gees een persoon is (*modalistiese monargianisme*). Theonas het hom geëkskommunikeer en hy het sy dwaalleer ongeldig gemaak deur oortuigende bewyse.

## Butler se verslag 
Die hagiograaf Alban Butler (1710–1773) het in sy "*Lewens van die Vaders, Martelare en ander Hoofheiliges*" onder 23 Augustus geskryf:

## Verwysings 
## Bronnelys 
* Sint Theonas, 16de Pous van Alexandrië.
* Theonas in die Ante-Nicene-vaders
Đỗ Thị Ánh Nguyệt

**Đỗ Thị Ánh Nguyệt** (* 15 Januarie 2001) is 'n Viëtnamese boogskutter. Sy het aan die Olimpiese Somerspele van 2020 deelgeneem.

## Verwysings
Nguyễn Hoàng Phi Vũ

**Nguyễn Hoàng Phi Vũ** (* 27 Junie 1999) is 'n Viëtnamese boogskutter. Hy het aan die Olimpiese Somerspele van 2020 deelgeneem.

## Verwysings
Manfred Barth

**Manfred Barth** (* 31 Augustus 1945) is 'n Duitse boogskutter. Hy het aan die Olimpiese Somerspele van 1988 deelgeneem.

## Verwysings
Ursula Büschking

**Ursula Büschking** (* 23 September 1941) is 'n voormalige Duitse boogskutter. Sy het aan die Olimpiese Somerspele van 1972 deelgeneem.

## Verwysings
Manuela Dachner

**Manuela Dachner** (* 15 Junie 1960) is 'n uitgetrede Duitse boogskutter. Sy het aan die Olimpiese Somerspele van 1984 deelgeneem.

## Verwysings
Pepé Le Pew

duimnael|regs|Standbeeld van Pepé Le Pew.
**Pepé Le Pew** is 'n karakter uit Warner Bros. se animasiereekse *Looney Tunes* en *Merrie Melodies*. Hy is in 1945 bekend gestel. 

Pepé is 'n Franse gestreepte muishond en altyd op soek na liefde. Sy onwelriekende geur en aggressiewe najaag van romanse laat ander karakters egter altyd van hom weghardloop.

## Verwysings
## Skakels
* Warner Bros. Studios se webtuiste
Kambro

**Kambro** (‘’Gameru’’, *Fockea angustifolia*) is 'n meerjarige blomdraende plant en geofiet wat hoort tot die genus *Fockea*. In Suid-Afrika kom die plant in KwaZulu-Natal, Limpopo, Noord-Kaap, Noord-Wes, en die Vrystaat voor. Die spesie is ook inheems aan Angola, Botswana, Eswatini, Kenia, Malawi, Namibië, Tanzanië, Zambië en Zimbabwe. Kambro  is een van die oudste geboekstaafde eetbare plante in Suider-Afrika.

## Voorkoms 
Hierdie plant is volop in die westelike Karoo. Die eenvoudige sagte blaartjies is doringagtig. Die lote of spriete ontspring uit ‘nknol wat ongeveer 20 cm onder die grond lê. So ‘n bol kan tot 60 cm in deursnee bereik en meer as 20 kg weeg. Dit het die voorkoms van ‘n groot patat of ‘n reuse radys. Omdat die stingels met die blaartjies so met die grond en ander yl Karoo-plantegroei saamsmelt, is die plant moeilik om te vind. Tydens ‘n lang droogte leef die plant van die opgegaarde kos in die bol en as dit dan begin reën,  sit die bol weer uit.

## Nut 
Die bol het ‘n merkwaardige hoë voginhoud. Die goedsmakende water word verkry   deur die sponsige pulp  uit die bol  te verwyder en saam te pers.  Die pulp is selfs rou eetbaar, is effens soet van smaak. Kambrokonfyt was in die Kaapkolonie bekend en het die voorkoms gehad van waatlemoenkonfyt. As die pulp netjies uit die bol verwyder is, is die bol weens sy taai dop dikwels as ‘n beker gebruik. Kambro is soms selfs gebruik in die maak van seep en  bier. In tye van knellende droogte het dit die lewe van verskeie mense en bobbejane gered.

## Ontdekkers 
Eeue lank het hierdie plant die lewe van die Khoisan in die droë Karoo moontlik gemaak en was gou onder die koloniste bekend. Christian Latrobe was in ongeveer 1810 die eerste persoon wat die bestaan van die plant aangeteken het. Later meld ook ander reisigers, wetenskaplikes en avonturiers soos Gordon Cumming, Francois le Vaillant , Hinrich Lichtenstein en Focke (die plantkundige waarna die plant vernoem is) die plant in hul verslae.

## Persone 
*Roualeyn Gordon Cumming (*Engeland, 15 Maart 1820 -  †Fort Augustus, Skotland, 24 Maart 1866), jagter en handelaar in Suider-Afrika
*Christian Ignatius Latrobe (*Fulneck, Engeland, 1758 - †1836), Morawiese sendeling

## Lied 
‘n Strofe in Randall Wicomb se lied ‘’Juweel van die Karoo’’ (Graaff-Reinet) lui so: 

*In die hart van ons land
*lê Graaff-Reinet uitgeswel
*soos ‘n rondvet *kambro*
*Sondagsrivier het jou mooi omgesoom
*en jy kan oor baie jare se skatte bly droom

## Galery 

Fockea angustifolia S-2323.jpg
Fockea angustifolia S-2324.jpg
Fockea angustifolia1.png

## Lees ook 
*Fockea edulis

## Bibliografie 
* Keith,Max: Edible Wild Plants. In: Lantern. Die Kultuurtydskrif. Jaargang 41, nr. 1, Februarie 1992
* Palmer, Eve: The Plains of Camdeboo. Johannesburg: Jonathan Ball, 2004. 
* REDLIST Sanbi
* Plants of the World Online